Twee dood, vier beseer in Pinetown-ongelukFoto: Verskaf. Twee mense is dood en vier beseer toe die motor waarin hulle gereis het in ŉ ongeluk betrokke was. Ceron Meadows, woordvoerder van Rescue Care, het gesê die ongeluk het Maandagaand op die N3 noordwaarts voor die Richmondweg-afrit in Pinetown plaasgevind. “Ons paramedici het omstreeks 17:00 by die toneel opgedaag en die motor op sy sy in die vinnige baan van die snelweg aangetref,” het Meadows gesê. Volgens Meadows was daar ses insittendes in die motor. ŉ Man en vrou is op die toneel dood verklaar as gevolg van veelvuldige beserings. “Vier ander passasiers is op die toneel gestabiliseer en daarna na verskeie Durban-hospitale vervoer vir verdere mediese behandeling,” het Meadows gesê. Die polisie ondersoek die voorval.